През Балканската война селото е освободено от части на българската армия, но остава в Гърция след Междусъюзническата война. В 1918 година в селото са заселени гърци бежанци от ортакьойското (ивайловградското) село Пелевун, останало след Междусъюзническата война в България. Пелевунци се изселват в Гърция в 1913 година. През 20-те години живеещите в селото турци са изселени в Турция. В 1922 - 1923 година в селото са заселени няколко семейства от Епир. В 1927 година селото е прекръстено на Зевголатио. Според преброяването от 1928 година селото е смесено местно-бежанско с 95 бежански семейства и 407 души. В 1932 в селото са заселени каракачани от Епир.